CELEX: 62015FN0041
Language: da
Date: 2015-03-09 00:00:00
Title: Sag F-41/15: Sag anlagt den 9. marts 2015 — ZZ m. fl. mod CEPOL

1.6.2015   
            
            
               DA
            
            
               Den Europæiske Unions Tidende
            
            
               C 178/28
            
         Sag anlagt den 9. marts 2015 — ZZ m. fl. mod CEPOL
   (Sag F-41/15)
   (2015/C 178/31)
   Processprog: engelsk
   
      Parter
   
   
      Sagsøgere: ZZ m. fl.
   
      Sagsøgt: Det Europæiske Politiakademi (Cepol)
   
      Søgsmålets genstand og beskrivelse af tvisten
   
   Annullation af Det Europæiske Politiakademis (Cepol) afgørelser, hvorefter sagsøgerne enten måtte opsige deres stillinger ved CEPOL eller flytte fra London til Budapest med et økonomisk tab, og påstand om erstatning for det økonomiske og ikke-økonomiske tab, der angiveligt er lidt herved.
   
      Sagsøgernes påstande
   
   
               —
            
            
               Annullation af CEPOL’s afgørelse nr. 17/2014/DIR af 23. maj 2014 om flytning af Cepol til Budapest, Ungarn, fra den 1. oktober 2014, hvori sagsøgerne blev underrettet om, at »manglende overholdelse af denne instruks vil blive betragtet som en opsigelse med virkning fra den 30. september 2014«.
            
         
               —
            
            
               Om fornødent ligeledes annullation af CEPOL’s afgørelser af 28. november 2014 om afslag på sagsøgernes klager, indgivet mellem den 8. og den 21. august 2014, over førnævnte afgørelse.
            
         
               —
            
            
               Om fornødent ligeledes annullation af CEPOL’s afgørelser af 22. december 2014, hvorved CEPOL »accepterede« to af sagsøgernes opsigelser.
            
         
               —
            
            
               CEPOL tilpligtes at betale erstatning for det af sagsøgerne lidte økonomiske tab.
            
         
               —
            
            
               CEPOL tilpligtes at betale erstatning for det af sagsøgerne lidte ikke-økonomiske tab.
            
         
               —
            
            
               CEPOL tilpligtes at betale sagens omkostninger.